पाएं अपने शहर की ताज़ा ख़बरें और फ्री ई-पेपरडाउनलोड करें
भारतीय जनता पार्टी महिला मोर्चा के कार्यकर्ताओं ने साहिबगंज की महिला थाना प्रभारी रूपा तिर्की की मौत के मामले में जिला एवं जिले के सभी 14 मंडलों में एक दिवसीय धरना प्रदर्शन का आयोजन किया गया। धरना प्रदर्शन कोविड-19 गाइडलाइन के अंतर्गत किया गया। धरना कार्यक्रम में महिला मोर्चा जिला अध्यक्ष सावित्री देवी ने कहा की झारखंड में एक आदिवासी बहन की हत्या हो जाती है पर दिन रात जल जंगल जमीन झारखंडियों व आदिवासियों की बात करने वाले मुख्यमंत्री हेमंत सोरेन से अभी तक एक शब्द मुंह से नहीं निकला।
पार्टी की प्रदेश कार्यसमिति सदस्य अलीशा टेटे ने कहा की रूपा कुमारी के परिजनों ने मुख्यमंत्री के एक करीबी व्यक्ति का नाम हत्याकांड में लिया है,फिर भी मुख्यमंत्री अभी तक चुप हैं और सरकार के दबाव में हत्या को आत्महत्या का रूप दिया जा रहा है। भारतीय जनता पार्टी सिमडेगा महिला मोर्चा यह मांग करती है कि रूपा तिर्की हत्याकांड की सीबीआई जांच हो। रूपा तिर्की के हत्यारों को गिरफ्तार कर अविलंब फांसी की सजा हो व मृतक के परिवार वालों को सुरक्षा प्रदान किया जाए। धरना प्रदर्शन के बाद राज्यपाल के नाम ईमेल के द्वारा ज्ञापन भी दिया गया। ज्ञापन में रूपा तिर्की हत्याकांड की सीबीआई जांच करवाने, हत्यारों को अविलंब गिरफ्तार कर फांसी की सजा देने व परिवार वालों को सुरक्षा प्रदान करने की बात कही गई है। मौके पर फुल सुंदरी देवी, जयंती देवी, कंचन सिंह, रागिनी राज, कमला कुमारी, कमला देवी, रोनी कुमारी, पिंकी प्रसाद, नंदनी देवी उपस्थित थे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn